ཚོགས་ཐོག་ནས་ནན་གྱིས་བསྟན་དོན།མི་རིགས་ལས་དོན་བཟང་པོར་བསྒྲུབ་པའི་གནད་འགག་ནི་ཏང་དང་མི་སྒེར་ཡིན།ང་ཚོས་ཀྲུང་གོའི་གུང་ཁྲན་ཏང་གི་མགོ་ཁྲིད་རྒྱུན་འཁྱོངས་བྱས་ན།མི་གང་རུང་དང་ཆབ་སྲིད་སྟོབས་ཤུགས་གང་རུང་གིས་ང་ཚོའི་མི་རིགས་འབྲེལ་བར་གཏོར་བརླག་གཏོང་མི་ཐུབ་ལ།ང་ཚོའི་མི་རིགས་མཐུན་སྒྲིལ་དང་གཅིག་གྱུར་ལ་ཆབ་སྲིད་ཐད་ནས་འགན་སྲུང་གང་ལེགས་བྱེད་ཐུབ།རིམ་པ་སོ་སོའི་ཏང་ཨུ་དང་སྲིད་གཞུང་གིས་མི་རིགས་ལས་དོན་དེ་གྲོས་རིམ་འཆར་ཟིན་གལ་ཆེན་དུ་བཞག་སྟེ།ཆབ་སྲིད་ཐད་ནས་མི་རིགས་འབྲེལ་བ་དང་མི་རིགས་གནད་དོན་ལ་ལྟ་སྟངས་ཡང་དག་འཛིན་པ་རྒྱུན་འཁྱོངས་བྱེད་དགོས།མི་རིགས་ས་ཁུལ་གྱི་ལས་བྱེད་པ་བཟང་པོས་བདེན་རྫུན་གྱི་དབྱེ་བ་གསལ་བོར་འབྱེད་པའི་ལངས་ཕྱོགས་གསལ་བོ་ཡིན་པ་དང་།མི་རིགས་མཐུན་སྒྲིལ་ལ་སྲུང་སྐྱོབ་བྱེད་པའི་འགུལ་སྐྱོད་བརྟན་བརླིང་ཡིན་ལ།རིགས་སོ་སོའི་མང་ཚོགས་ལ་གཅེས་སྤྲས་བྱེད་པའི་མཛའ་བརྩེ་རྣམ་དག་ཡིན་དགོས།སྤྱོད་ཡོན་གཉིས་ལྡན་གྱི་རྩ་དོན་རྒྱུན་འཁྱོངས་བྱེད་པ་དང་།ཤུགས་ཆེན་པོས་གྲངས་ཉུང་མི་རིགས་ཀྱི་ལས་བྱེད་པ་གསོ་སྐྱོང་བྱས་ཏེ།ཕུལ་བྱུང་མི་སྣ་དག་མགོ་ཁྲིད་པའི་ལས་གནས་གལ་ཆེན་དུ་འཇོག་དགོས།གྲངས་ཉུང་མི་རིགས་ཀྱི་ལས་བྱེད་པ་དང་རྒྱ་རིགས་ལས་བྱེད་པ་གང་ཡིན་ཡང་།ཏང་དང་རྒྱལ་ཁབ་ཀྱི་ལས་དོན་གཙོ་བོ་བྱེད་པ་དང་།རིགས་སོ་སོའི་མི་དམངས་ཀྱི་འདུ་ཤེས་བཟུང་སྟེ་བློ་གཅིག་སེམས་གཅིག་གིས་བྱ་བ་བཟང་པོར་བསྒྲུབ་དགོས།མི་རིགས་ས་ཁུལ་གྱིས་གཞི་རིམ་ཏང་རྩ་འཛུགས་ཀྱི་འཛུགས་སྐྲུན་ལ་མཐོང་ཆེན་བྱས་ནས།ལས་བྱེད་པའི་སྤྱོད་ཚུལ་འཛུགས་སྐྲུན་ལ་ཤུགས་སྣོན་དགོས།ཏང་ཨུས་མགོ་ཁྲིད་པ་དང་སྲིད་གཞུང་གིས་འགན་ཁུར་བ།འབྲེལ་ཡོད་སྡེ་ཁག་སོ་སོས་རོགས་འདེགས་མཉམ་ལས་བྱེད་པ།སྤྱི་ཚོགས་ཡོངས་ཀྱིས་མཉམ་ལས་བཟང་པོ་བྱེད་པའི་མི་རིགས་ལས་དོན་གྱི་རྣམ་པ་ཆགས་སུ་བཅུག་སྟེ།མི་རིགས་ལས་དོན་ཨུ་ཡོན་ལྷན་ཁང་གི་ལམ་ལུགས་འཐུས་ཚང་དུ་བཏང་ནས་རྒྱུན་འཁྱོངས་གང་ལེགས་བྱེད་དགོས།